ಸೇನೆ ಗಸ್ತು ತಡೆಯುವ ಶಕ್ತಿ ಜಗತ್ತಿನಲ್ಲಿ ಯಾರಿಗೂ ಇಲ್ಲ: ರಾಜನಾಥ್ ಸಿಂಗ್ ಗಡಿಯಲ್ಲಿ ಭಾರತೀಯ ಸೇನೆಯ ಗಸ್ತು ತಡೆಯುವ ಶಕ್ತಿ ಜಗತ್ತಿನ ಯಾವ ಶಕ್ತಿಗೂ ಇಲ್ಲ ಎಂದು ಕೇಂದ್ರ ರಕ್ಷಣಾ ಸಚಿವ ರಾಜನಾಥ್ ಸಿಂಗ್ ಹೇಳಿದ್ದಾರೆ. ಲೋಕಸಭೆಯ ಅಧಿವೇಶನದಲ್ಲಿ ಸಂಸತ್ ಉದ್ದೇಶಿಸಿ ಭಾರತಚೀನಾ ಗಡಿ ವಿವಾದ ಕುರಿತು ಗುರುವಾರ ಭಾಷಣ ಮಾಡಿದರು. ಲಡಾಖ್ ಗಡಿಯಲ್ಲಿ ಭಾರತೀಯ ಸೇನೆಯ ಗಸ್ತಿಗೆ ಚೀನಾ ಅಡ್ಡಿಪಡಿಸುತ್ತಿದೆ ಎಂಬ ಆರೋಪಗಳ ಬಗ್ಗೆ ಪ್ರತಿಪಕ್ಷ ಕಾಂಗ್ರೆಸ್ ಸದಸ್ಯ ಎ.ಕೆ. ಆಂಟನಿ ಗಮನ ಸೆಳೆದಾಗ ಪ್ರತಿಕ್ರಿಯಿಸಿದ ರಾಜನಾಥ್ ಸಿಂಗ್, ಈ ಕಾರಣಕ್ಕಾಗಿಯೇ ಭಾರತ ಹೋರಾಟ ನಡೆಸಿದೆ ಎಂದರು. ವಿವಾದದ ಹೊರತಾಗಿಯೂ ಲಡಾಖ್ ಸೇರಿದಂತೆ ಈಶಾನ್ಯ ಗಡಿಯಲ್ಲಿ ಭಾರತದ ಗಸ್ತು ನಿಯಮದಲ್ಲಿ ಯಾವುದೇ ಬದಲಾವಣೆ ಆಗಿಲ್ಲ ಎಂದು ಅವರು ಉತ್ತರಿಸಿದರು.